stanford-oval/wikipedia huggingface dataset:
לי הייזלווד

| --- | --- |

 לידה:  9 ביולי 1929 Mannford, ארצות הברית 
 פטירה:  4 באוגוסט 2007 (בגיל 78) הנדרסון, ארצות הברית 
 שם לידה:  Barton Lee Hazlewood 
 מוקד פעילות:  ארצות הברית 
 תקופת הפעילות:  מ-1958 
 מקום לימודים:  האוניברסיטה המתודיסטית הדרומית 
 סוגה:  קאנטרי 
 שפה מועדפת:  אנגלית 
 כלי נגינה:  גיטרה 
 חברת תקליטים:  בל רקורדס 
 leehazlewoodmusic.net
 פרופיל ב-IMDb
 
לי הייזלווד (באנגלית: Barton Lee Hazlewood‏; 9 ביולי 1929, מנפורד, אוקלהומה - 4 באוגוסט 2007, לאס וגאס, נבדה) היה יוצר אמריקאי, כותב מילים, מפיק תקליטים וזמר בסגנון קאנטרי. נודע בקול הבריטון העמוק שלו, שהגיע לשיאו בגרסתו עם ננסי סינטרה לשיר You've Lost That Lovin' Feelin' .
ביוגרפיה

הייזלווד גדל באוקלהומה, ארקנסו, קנזס ולואיזיאנה, מקומות בהם שהה אביו בגלל עסקי הנפט שלו. את נעוריו העביר בפורט נצ'ס (Port Neches) בטקסס, שם נחשף למסורת המוזיקלית העשירה של חוף מפרץ מקסיקו. הייזלווד למד רפואה ב"אוניברסיטה המתודיסטית הדרומית" ושירת בצבא ארצות הברית במהלך מלחמת קוריאה.
לאחר שחרורו מהצבא, החל לעבוד כתקליטן ובמקביל התנסה בכתיבת שירים. בין להיטיו הראשונים היו "The Fool" שכתב לסנפורד קלרק. הייזלווד עבד גם עם הגיטריסט וחלוץ הרוקנרול אדי דווין ועם דין מרטין.
שירו הידוע ביותר הוא "These Boots Are Made for Walkin'" אותו כתב בשנת 1963 לננסי סינטרה שאיתה הרבה לשתף פעולה. שיר זה הגיע למקום הראשון במצעדי הפזמונים הבריטי והאמריקאי בשנת 1966. להיט ענק נוסף שלו הוא Summer Wine שניכתב בשנת 1966 וגם אותו שר יחד עם ננסי סינטרה וזכה להצלחה גדולה מאוד. שיר זה זכה לביצוע מחודש בשנת 2004 בערוץ 1 של הטלוויזיה הממלכתית של אירלנד על ידי הלהקה האירית The Corrs יחד עם סולן להקת U2 - בונו וזכה להצלחה גדולה מאוד. יצירותיו של הייזלווד בסצנת הרוק המחתרתי מוערכות מאוד, ובוצעו על ידי אמנים כמו לינדה לונץ', פריימל סקרים, ניק קייב, Einstürzende Neubauten ובויד רייס.
בשיא הקריירה שלו בשנות ה-70 של המאה ה-20 הפתיע את מעריציו ועבר לגור בשוודיה, שם התגורר רוב העשור. על אף שהמשיך להקליט שם אלבומי סולו, כוכבו לא דרך מחדש.
שיתוף הפעולה שלו עם ננסי סינטרה וכן אלבומי הסולו שלו משנות ה-60 וה-70 זכו להערכה רבה ונחשבים לחלק מקו מוזיקלי אישי ייחודי שכונה לעיתים "פסיכדליה של קאובויז'" או "מחתרת הסכרין". רבות נאמר על קול הבריטון הייחודי של הייזלווד, המעניק לשיריו נופך ייחודי. בק צוטט אומר ש"להייזלווד קול בעל שיעור קומה דומה לשל ג'וני קאש, המאפשר לו להיות כנה ולועג בו בעת, קול כביר המפגין ניסיון, שאינו מצפה מהאנושות לשום חסד, פרט לסיגריה"
בישראל מוכר הייזלווד בזכות שירו "בבוקר של קטיפה" בביצועו של רמי פורטיס וסאלי לדרמן מהאלבום סיפורים מהקופסא, המבוסס על שירו מ-1968 בשם "Some Velvet Morning" של הייזלווד שתורגם על ידי סמי בירנבך. עוד מוכר בישראל הדואט שלו עם ננסי סינטרה "יין קיץ" (Summer Wine), שהרבו להשמיעו בתוכניות רדיו.
בשנת 2006 אובחן אצלו סרטן בכליה. הוא בקש שגופתו תישרף והאפר יפוזר באי שוודי בו נהג לכתוב את יצירותיו. בתחילת שנת 2007 פרסם אלבום נוסף בשם "Death or Cake", וכמו כן נשא את חברתו מזה כמה שנים, ג'ין קלי, לאישה.
לא יפריד דבר

לא יפריד דבר הוא אלבומו התשיעי של דני סנדרסון, שיצא בשנת 2009.
רקע

את האלבום הקליט סנדרסון עם להקת הליווי שלו, שהתגבשה לכדי הרכב קבוע מאז 2005, כאשר ארבעה מחברי ההרכב (תמר אייזנמן, כפיר בן ליש, יותם בן חורין וקרן מלכה) שרים שירי סולו באלבום.
לאלבום צורפו שני שירים ותיקים של סנדרסון - "מהשתיל הזה", שהופיע כבר באלבומו "תולדות המים" בביצועה של גלי עטרי, ו"זאת שמעל לכל המצופה", שיר שכתב סנדרסון לשלישיית הגשש החיוור בשנת 1974, כשהיה עדיין חבר בלהקת "כוורת".
שיר הנושא, "לא יפריד דבר", נכתב במקור כבר בשנות ה-70 בראשית הקריירה של סנדרסון. הוא נכתב במקור באנגלית, תורגם לעברית מאוחר יותר ועובד ללהקת גזוז. הגרסה של "גזוז", שבוצעה על ידי מזי כהן, נגנזה. רק לאחר פטירתה של נעמי סנדרסון, רעייתו, הצליח סנדרסון להשלים את מלאכת העבודה על השיר והוא צורף לאלבום זה.
מתוך האלבום יצאו כסינגלים השירים "אתה לבד" (מקום 9 במצעד השנתי של רשת ג'), "אם בחיים לא נאהב" ושיר הנושא.
בניגוד לקו המשעשע הקליל המאפיין את רוב הקריירה של סנדרסון, אופיו של האלבום אישי וטעון רגשית, אף כי גם בו יש רגעים של הומור. בין היתר עוסק בו סנדרסון בהתמודדות עם מותה של רעייתו נעמי כארבע שנים לפני יציאת האלבום.
האלבום הופק בחברת התקליטים NMC בהפקת גלית קלדרון וצורף אליו DVD מיוחד המתעד את העבודה באולפן ההקלטות על האלבום.
ביקורות

"לא יפריד דבר" התקבל באהדה בביקורת. בין היתר האלבום קיבל תשבחות על "הרעננות והתנופה", ונכתב כי סנדרסון מדגים באלבום את "יכולות ההלחנה ובניית ההרמוניות הנדירות שלו", ומתגלה שוב "כשחקן קבוצתי מוכשר, שיודע לתפעל את חברי הלהקה שלו ביעילות רבה".
רשימת השירים

כל השירים נכתבו והולחנו על ידי דני סנדרסון. המבצע הוא סנדרסון אלא אם מצוין אחרת.
| לא יפריד דבר> מס' | לא יפריד דבר> שם | לא יפריד דבר> מבצע | לא יפריד דבר> משך | לא יפריד דבר>  | לא יפריד דבר>  | לא יפריד דבר>  | לא יפריד דבר>  | לא יפריד דבר>  | לא יפריד דבר>  |
| --- | --- | --- | --- | --- | --- | --- | --- | --- | --- |
| 1. | אתה לבד  |   | 3:20 |  |  |  |  |  |  |
| 2. | לא בפוקוס  |   | 3:08 |  |  |  |  |  |  |
| 3. | רולטה  | תמר אייזנמן | 3:00 |  |  |  |  |  |  |
| 4. | נלמד לחיות  |   | 3:23 |  |  |  |  |  |  |
| 5. | על גדות הנחל  | כפיר בן ליש | 4:14 |  |  |  |  |  |  |
| 6. | אמרו לי  |   | 3:56 |  |  |  |  |  |  |
| 7. | לא אוהב את נעלייך  |   | 2:26 |  |  |  |  |  |  |
| 8. | כמה?  | קרן מלכה | 3:40 |  |  |  |  |  |  |
| 9. | אם בחיים לא נאהב  | יותם בן-חורין | 3:38 |  |  |  |  |  |  |
| 10. | בכל זאת גבר  |   | 3:46 |  |  |  |  |  |  |
| 11. | לא יפריד דבר  |   | 2:37 |  |  |  |  |  |  |
| 12. | מהשתיל הזה  | קרן מלכה | 3:32 |  |  |  |  |  |  |
| 13. | זאת שמעל למצופה  |   | 2:40 |  |  |  |  |  |  |
| משך כולל: | משך כולל: | משך כולל: | 44:59 |  |  |  |  |  |  |
משתתפים באלבום

דני סנדרסון - מילים, לחן, עיבוד והפקה מוזיקלית, גיטרה אקוסטית, גיטרה חשמלית, קולות ושירה
כפיר בן ליש - אקוסטית, מפוחית וקולות
יותם בן חורין - גיטרה בס וקולות
תמר אייזנמן - אקוסטית, חשמלית וקולות
קרן מלכה - קולות וכלי הקשה
שי וצר - תופים וכלי הקשה
שאול עשת - פסנתר וקלידים
נגנים נוספים
חן שנהר - כינור
אבנר קלמר - כינור, עיבוד וכלי מיתר
גליה חי - ויולה
מאיה בלזיצמן - צ'לו, עיבוד וכלי מיתר
יאיר סלוצקי - טרומבון, עיבוד וכלי נשיפה
עמית פרידמן - סקסופון טנור, עיבוד וכלי נשיפה
ספי ציזלינג - חצוצרה, עיבוד וכלי נשיפה
הערות שוליים

↑  בן שלו, דני סנדרסון: זה שמעל למצופה, באתר הארץ, 8 בדצמבר 2009
↑  הדוד נותן בראש, ביקורת על האלבום, נענע 10, 11 בדצמבר 2009
| דני סנדרסון |
| --- | --- | --- |
| אלבומי אולפן | גודל טבעי (1982) • חף מפשע (1984) • חכם על קטנים (1987) • קופץ לשניה (1991) • מת לבכות 2 (1994) • הלא נודע (1997) • תולדות המים (2001) • קונגו בלו (2005) • לא יפריד דבר (2009) • מכאן הדרך (2017) |  |
| אלבומי הופעה | Black&White (2004) |  |
| אוספים ומארזים | הטובים לטיס - נבחרת שירים (1992) • המיטב (2006) • האלבומים המקוריים (2008) |  |
| הרכבים | להקת הנח"ל • כוורת • גזוז • דודה |  |
| שירים | ילד מזדקן (1973) • נתתי לה חיי (1974) • הבלדה על ארי ודרצ'י (1974) • גוליית (1975) • אצל הדודה והדוד (1987) • זה הכל בשבילך (1991) |  |
| הצגות | נתתי לה חיי (2011) |  |
יעקב מלמד-כהן

| --- | --- |
אין תמונה חופשית
 לידה:  25 בספטמבר 1909 ה'תר"ע
 פטירה:  13 בספטמבר 1991 (בגיל 81) ה' בתשרי ה'תשנ"ב
 מדינה:  ישראל 
 מקום פעילות:  ירושלים
 תקופת הפעילות:  ? – ספטמבר 1991 
 
הרב יעקב חיים מלמד-כהן (25 בספטמבר 1909 – 13 בספטמבר 1991) היה מחנך ואיש ציבור ירושלמי, חבר הנהלת הסתדרות המזרחי, וחבר ועד העדה הפרסית, ועד העדה הספרדית בירושלים ועוד.
ביוגרפיה

נולד בירושלים ביום כיפור של שנת ה'תר"ע (1909) לרב רחמים מלמד-כהן. בצעירותו ספג בביתו חינוך תורני כמסורת יהודי פרס, ולמד בתלמוד תורה דורש ציון ובישיבת פורת יוסף יחד עם אחיו, הרב עזרא ציון מלמד. בהמשך למד ב"בית מדרש למורים מזרחי" (כיום מכללת ליפשיץ) ובאוניברסיטה העברית בירושלים.
את עיקר השכלתו רכש באמצעות לימוד עצמי ובאמצעות ידע נצבר שרכש בחייו באמצעות בשיעורים, הרצאות ולימוד בחברותא.
ביוגרפיה > פעילות ציבורית

מגיל צעיר גילה כישרון רב כמנהיג וכבעל יכולת בארגון ובהפעלת מערכות, וכך בבית הכנסת שערי רחמים שייסד אביו, הפעיל מניין קבוע, דרש דרשות ושימש כשליח ציבור, כבעל קורא וכבעל תוקע.
מלבד בית הכנסת שייסד אביו, ייסד הוא את בית הכנסת אור החיים (שכיום נקרא "אוהל יעקב ורחל") בשכונת נחלת אחים, וניהל אותו במשך 30 שנה. כן ייסד ישיבת ערב לאברכים ומניין קוראי תהילים וזוהר בכותל המערבי, המתכנסים בו מדי יום מאז שחרור הכותל. לאחר פטירתו, ניהל את מניין הלומדים בכותל, בנו ד"ר רחמים מלמד כהן, וברבות השנים העביר אותם לדירת אביו בנחלאות, תחת השם "ישיבת אביר יעקב", והיא פעילה עד עצם היום הזה.
נודע כדרשן וכמרצה בבתי כנסת, במועדוני נוער וברדיו קול ישראל, ואישיותו הפכה אותו למבוקש עבור עריכת טקסי פדיון הבן, הכנת נערים לבר מצווה ועריכת חופה וקידושין, בסך הכל סידר בחייו חופה וקידושיו לכשמונה-עשרה אלף זוגות!
ביתו היה פתוח לכל, ונודע כמשכין שלום בית. סייע למשפחות באמצעות מתן בסתר, ניהל עזבונות ושימש כאפוטרופוס ליתומים ולאלמנות, וארגן מפעל צדקה וחסד לעניי ירושלים.
במשך השנים נרתם לעבודה ציבורית בארגונים שונים, ובהם שבט "הצופים הדתיים בר כוכבא", תנועת הנוער הספרדי "דגל ציון", "ועד העדה הפרסית בירושלים", "ועד העדה הספרדית בירושלים", מכב"י, "אגודת שלום ורעות", בני ברית, בני ציון, וכחבר בהנהלת המזרחי.
עם הקמת המדינה ולאחר שהתנדב למשמר העם, התגייס לשירותי הביטחון ושימש כחבר בסגל הפיקוד בלשכת הגיוס בירושלים. לימים הועתקה פעילותו לרבנות הצבאית, ושם פעל בין היתר לארגן סדר פסח לעשרות מיחידות צה"ל. כן מילא שליחויות לאומיות מטעם הסוכנות היהודית והמוסדות הציוניים ביוון, באיראן ובסוריה.
ביוגרפיה > כמחנך

במשך כ-40 שנה ניהל את בית הספר "אור החיים", בשכונת נחלת ציון, ואת גן הילדים "אוהל יעקב" הסמוך לשוק מחנה יהודה.
כמחנך, הושיט עזרה חומרית לתלמידים ולהורים נצרכים, ותחת ניהולו הופעלו בבית הספר שיטות הוראה חדשות, נרכש ציוד וריהוט מודרני, וגויסו מורים מוסמכים. תוכניות הלימודים היו שילוב של מקצועות קודש וחול והקניית מיומנויות יסוד. תלמידי בית הספר, שרובם הגיעו ממשפחות עניות, זכו לטיפול ייחודי, סוציאלי וכלכלי, ורבים מהתלמידים הגיעו לעמדות חשובות במדינת ישראל, בהם רבנים, אנשי מדע, תעשיינים, חוקרים, פקידים ובעלי מקצועות חופשיים.
בראשית שנות ה-40 של המאה ה-20 יזם את העברתו של בית הספר לזרם החינוך של המזרחי ולאחר הקמת מדינת ישראל העבירו למערכת החינוך הממלכתי דתי. במסגרת האינטגרציה בין שכונות נחלאות ורחביה, שונה שם בית הספר ונקרא על שמו של הרב בן-ציון מאיר חי עוזיאל.
יחד עם הלני ברט ואבינעם ילין, המפקח החינוכי מטעם שלטון המנדט הבריטי על בתי הספר העבריים, דאג להנחיל חינוך מיוחד לילדים שנזקקו לטיפול קוגניטיבי, רגשי והתנהגותי.
נבחר לחבר מועצת עיריית ירושלים מטעם המפד"ל, אך ויתר על התפקיד לאור רצונו להקדיש את זמנו לחינוך.
דרכו החינוכית זכתה להוקרתם והערכתם של הרב משה אוסטרובסקי, שעמד בראש מחלקת החינוך של הוועד הלאומי, של הנרייטה סאלד, של הראשון לציון הרב בן-ציון מאיר חי עוזיאל ושל פרופסור קארל פרנקשטיין.
בשנת התשנ"א קיבל את העיטור "יקיר החינוך הדתי" שניתן לו על ידי ארגון המורים הדתיים בישראל, ותרומתו הקהילתית והחינוכית לתושבי ירושלים זיכתה אותו גם בתואר יקיר ירושלים שהעניק לו טדי קולק בשנת תשנ"א.
הלך לעולמו בה' בתשרי ה'תשנ"ב (1991).
ביוגרפיה > ילדיו

רוחמה, רחמים מלמד כהן (מורה), אביבה, אלי ואסתר.
ספריו

סידור אביר יעקב שנדפס בשנות ה-40
תהלים עם פירוש נאוה תהילה שנכתב לאחר פטירת רעייתו רחל (לבית קטן) בשנת התשמ"ו.
הנצחה

דברי הספד עליו רוכזו בחוברת "אבן בכותל" ובה דברים מאת אחיו, הרב פרופ' עזרא ציון מלמד, הרב עובדיה יוסף, הרב אליהו בקשי דורון, הרב זלמן דרוק, הרב יגאל שפרן, בנו רחמים מלמד-כהן, בנו אליהו מלמד, נכדו אייל מלמד-כהן, ונכדו הוד מלמד-כהן.
על שמו ושם אשתו, נקראה ככר בשכונת רחביה ברח' רמב"ן.
לונגן

לונגן (שם מדעי: Dimocarpus longan) הוא עץ פרי ירוק וחזק, בעל תפרחת נאה. קרוב משפחה של הליצ'י.
מוצאו של הלונגן הוא מדרום מזרח אסיה. פריו חום, קטן ובעל גלעין גדול. יתרונו של הלונגן שהוא משמש גם כעץ נוי. תפרחתו הצהבהבה, הריחנית והיפה משווה לו צורה נאה בחודשי האביב. הצימוח הירוק אדמדם שלו גם הוא מוסיף נוי. העץ מתנשא לגובה של כארבעה מטרים, והוא קל לגיזום ולעיצוב.
בישראל הלונגן גדל במספר משתלות מצומצם, והוא ניטע כעץ נוי בלבד, ולא כעץ מטע מסחרי.
הערות שוליים

↑  לונגן באתר הרשימה האדומה של IUCN
| --- | --- |
בקרת זהויות :  NDL: 00569885
לאונידה, פטריארך גאורגיה

לאונידה, תחילת המאה ה-20
המתחם הנזירי אודבנו ע"ש יוחנן המטביל על המדרון הדרומי התלול של רכס גוריה. המתחם כולל כנסייה חצובה בסלע, כנסייה נוספת ומנזר לגברים
לֵאוֹנִידֶה (בגאורגית: ლეონიდე‏; 15 בפברואר 1861‏-11 ביוני 1921) היה הקתוליקוס-פטריארך של כל גאורגיה (אנ') בתקופת הרפובליקה הדמוקרטית של גאורגיה משנת 1918 ועד למותו בשנת 1921.
הערות שוליים

↑  הקתוליקוס-פטריארך של כל גאורגיה (אנ') הוא תוארם של ראשי הכנסייה הגאורגית מאז שנת 1010.
↑  האקסארכיה של גאורגיה საქართველოს საეგზარქოსო (גאו') המכונה גם האקסארכיה של גאורגיה-אימרתי או האקסארכיה של הקווקז הייתה חטיבה דתית של הכנסייה הרוסית האורתודוקסית שהתקיימה בתקופת שלטון האימפריה הרוסית בקווקז משנת 1811 ועד להכרזת האוטוקפליה של גאורגיה בשנת 1917.
↑  אוטוקפליה - כנסייה היררכית עצמאית, במיוחד בכנסייה המזרחית. בראש ההיררכיה הכנסייתית עומד בישוף.
↑  במשך חודשיים עד למינויו של קיריון השני לפטריארך ראש הכנסייה הגאורגית לא אויש
↑  Lucian Leustean, Eastern Christianity and the Cold War, 1945-91; Routledge Studies in the History of Russia and Eastern Europe,‏ 103-P.101,‏ 2010,‏ ISBN 9780415673365
| 0 | 1 | 2 |
| --- | --- | --- |
| הקודם: קיריון השני | הקתוליקוס-פטריארך של כל גאורגיה  1918 – 1921  | הבא: אמברוסי |
| --- | --- |
בקרת זהויות :  GND: 1075775590  ISNI: 0000 0004 5048 6088  LCCN: n2015036363  VIAF: 316546559   WorldCat (עם VIAF): 316546559
לי וויפנג

לי וויפנג (נולד ב-1 בדצמבר 1978) הוא כדורגלן עבר סיני ששיחק בעמדת הבלם. לי הוא שיאן ההופעות בנבחרת סין בכדורגל עם 112 הופעות. כיום מאמן את גואנגג'ואו סיטי.
קריירה

לי התחיל את הקריירה שלו במועדון טיינג'ין לוקומוטיב. בשנת 1998 חתם בשנג'ן עימה נמנה מירידת ליגה כאשר בעונתו הראשונה בקבוצה היא סיימה במקום ה-12. בעונה שלאחר מכן השתלב לי בהרכב הקבוצה. לאחר מונדיאל 2002, הושאל לאברטון מהפרמייר ליג עד לסיום העונה, אך הוא סיים את העונה רק עם שתי הופעות. בשנת 2004 זכה עם המועדון באליפות הראשונה בתולדותיה והראשונה בקריירה שלו. בשנת 2006 נאלץ לעזוב את שנג'ן עקב בעיות כלכליות וחתם בשאנגחאי שנחווה תמורת 6 מיליון יואן. בשנת 2009 חתם ווהאן אופטיקס ואלי בה התאחד עם ז'ו גואנג'ו שאימן אותו בשנג'ן. כבר בתחילת הקדנציה שלו בווהאן היה מעורב בתקרית במשחק ליגה אשר הביאה את ההתאחדות לכדורגל בסין להשעות אותו ל-8 משחקים. גם לאחר שריצה את עונש ההרחקה שלו לא זכה לדקות משחק ולאחר שהקבוצה התפרקה בסיום העונה קיבל לי את כרטיס השחקן שלו. לי בדק מספר אופציות בליגה, אך דרישותיו הגבוהות הפילו את העסקה. בינואר 2009 חתם בסוואן סמסונג בלווינגס מליגת העל של קוריאה הדרומית. ב-18 בינואר 2011 חזר לסין כאשר חתם בטיינג'ין טדה ומיד מונה לקפטן הקבוצה. ב-20 ביולי 2015 שוחרר מהמועדון.
ב-22 בנובמבר 1998 ערך את הופעת הבכורה שלו בנבחרת סין במשחק ידידות נגד קוריאה הדרומית. ב-12 בדצמבר 1998 הבקיע את שער הבכורה שלו בנבחרת בניצחון 1-6 נגד עומאן. בשנת 2003 הפך לקפטן הנבחרת. בספטמבר 2006 הורחק מהנבחרת לאחר שספג מספר רב של כרטיסים אדומים בקבוצתו דאז שאנגחאי שנחווה, וכעבור שנה חזר לסגל הנבחרת. לי הוא שיאן ההופעות בנבחרת עם 112 הופעות והשתתף עם הנבחרת בגביע אסיה בכדורגל 2000, מונדיאל 2002, גביע אסיה בכדורגל 2004, גביע אסיה בכדורגל 2007 ואולימפיאדת בייג'ינג (2008).
תארים

ליגת העל הסינית: 2004
A3 גביע האלופות: 2005
גביע ה-FA הדרום קוריאני: 2009
גביע ה-FA הסיני: 2011
נבחרת העונה בליגת העל הסינית: 1999, 2001, 2003, 2004
לא פשוט להיות פשוט

לא פשוט להיות פשוט הוא אלבומו ה-20 של הזמר אייל גולן אשר יצא לאור ב-29 במרץ 2017. לראשונה בקריירה, לכבוד שני עשורים של פעילות, החליט גולן להוציא לאור אלבום כפול.
האלבום כולל 20 שירים בביצוע אייל גולן, כאשר בחלקו הראשון עשרה שירים שקטים, ובחלקו השני עשרה קצביים. חלק מהשירים הם דואטים ושיתופי פעולה.
האלבום זכה להצלחה וכשבוע לאחר יציאתו קיבל את מעמד הפלטינה הכפולה עבור מכירות של למעלה מ-60,000 עותקים.
סינגלים

לפני יציאת האלבום הופצו ארבעה סינגלים.
ב-27 בנובמבר 2016 יצא הסינגל הראשון. את השיר כתב אליה רוסיליו והלחינה סתיו שמש.
ב-1 בינואר 2017 יצא הסינגל השני - שיתוף פעולה בין אייל גולן ובין די ג'יי ויוו (אבירם טוויזר). את השיר כתב אופיר כהן והלחינו ויוו ואופיר כהן.
ב-26 בפברואר 2017 יצא השלישי לקראת האלבום החדש. השיר נכתב על ידי אבי אוחיון, והלחינו אבי אוחיון ומתן דרור.
ב-26 במרץ 2017, שלושה ימים לפני צאת האלבום, יצא הסינגל הרביעי והאחרון בביצועם של גולן ועומר אדם. השיר נכתב והולחן על ידי דולב רם, פן חזות ויעקב למאי.
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | תחזיר לי אותה  | יעקב למאי, דולב רם ופן חזות | יעקב למאי, דולב רם ופן חזות | 3:42 |
| 2. | זה מסוכן  | אופיר כהן | אופיר כהן | 4:22 |
| 3. | ירח נעלם  | דודו מתנה | דודו מתנה | 3:54 |
| 4. | פרחים במדבר  | נועם חורב | לורן פלד | 3:36 |
| 5. | מאמי (גרסת כיסוי)   | ניסו סימן טוב | ניסו סימן טוב | 5:02 |
| 6. | יפה לך להיות מאושרת  | אבי אוחיון | אבי אוחיון ומתן דרור | 3:26 |
| 7. | אמא  | חנן שמעון | דניאל חן | 4:04 |
| 8. | משחקים של כבוד  | אופיר כהן | אופיר כהן | 3:56 |
| 9. | לחזור בזמן  | יעקב למאי, דולב רם ופן חזות | יעקב למאי, דולב רם ופן חזות | 4:09 |
| 10. | בלי להתכוון  | אליה רוסיליו | סתיו שמש | 4:21 |
| משך כולל: | משך כולל: | משך כולל: | משך כולל: | 40 דקות |
| מס' | שם | מילים | לחן | משך |
| --- | --- | --- | --- | --- |
| 1. | מזל (דואט עם עומר אדם)   | יעקב למאי, דולב רם ופן חזות | יעקב למאי, דולב רם ופן חזות | 3:13 |
| 2. | לא פשוט להיות פשוט  | תמר יהלומי ויונתן קלימי | יונתן קלימי | 3:50 |
| 3. | בגדים ומתנות  | אופיר כהן | אופיר כהן | 3:20 |
| 4. | אל תגידי לי לא  | אבי אוחיון | אבי אוחיון ומתן דרור | 3:41 |
| 5. | לשיר וכדורגל  | יעקב למאי, דולב רם ופן חזות | יעקב למאי, דולב רם ופן חזות | 3:30 |
| 6. | נסחפת כמו ילדה  | ארלט ספדיה | טורקי | 3:47 |
| 7. | חונקת מאהבה  | רמי לב | עדי לאון | 3:51 |
| 8. | אל תטעי בדרך  | אלירן צור ואופיר כהן | אלירן צור ואופיר כהן | 3:47 |
| 9. | יש לי רק אותך  | רמי לב | עדי לאון | 3:31 |
| 10. | גודה בובה  | אופיר כהן | אופיר כהן וVivo (אבירם טוייזר) | 4:44 |
| משך כולל: | משך כולל: | משך כולל: | משך כולל: | 37 דקות |
משך כולל 2 הדיסקים - 77 דקות.
לאוניד שמקוביץ'

| --- | --- |

 לידה:  1 ביוני 1923 רוסטוב על הדון, ברה"מ 
 פטירה:  22 באפריל 2005 (בגיל 81) ברוקלין, ארצות הברית 
 הדרגה הגבוהה ביותר:  רב אמן משנת 1965
 מד כושר נוכחי:  2,342 (נכון ל־אפריל 2005) 
 מקצוע נוסף:  כותב ספרי עיון 
 מדינה:  ברית המועצות, ארצות הברית
 
לאוניד שמקוביץ' (ברוסית: Леонид Шамкович;‏ 1 ביוני 1923 – 22 באפריל 2005) היה שחמטאי סובייטי ואמריקאי ממוצא יהודי.
ביוגרפיה

לאוניד שמקוביץ' נולד ברוסטוב על הדון ברוסיה למשפחה יהודית. הוא התחיל להופיע בתחרויות לאחר מלחמת העולם השנייה. ביוני 1951 הוא היה בין 20 העולים לחצי גמר אליפות ברית המועצות ה-19. בינואר 1954 הוא השתתף באליפות ברית המועצות ה-21 בקייב, כנציג מועדון בירוסלבל. בסוף 1955 השתתף בנבחרת רוסיה שזכתה בתחרות ברית המועצות לקבוצות. הוא גם השתתף בחצי גמר אליפות ברית המועצות ה-23 בריגה, אך לא עלה לגמר שנפתח בינואר 1956.
בשנת 1962 הוענק לו תואר אמן בינלאומי ובשנת 1965 רב אמן. באותה שנה הוא חלק את המקום ה-5–6 באליפות ברית המועצות בשחמט. בשנת 1969 הוא ניצח בתחרות בינלאומית בקונסטנצה.
באוקטובר 1974 עלה שמקוביץ לישראל והיה לשחמטאי עם מד הכושר הגבוה ביותר בישראל. בינואר הוא הופיע בהופעת בכורה בליגה הישראלית. בפברואר - מרץ 1975 הוא זכה יחד עם שלמה גיטרמן באליפות ישראל הפתוחה בבאר שבע. באוגוסט 1975 זכה שמקוביץ באליפות פתוחה בקנדה. מקנדה עבר שמקוביץ' לארצות הברית, ובתחילת 1976 שיחק בליגה של ארצות הברית מטעם מועדון ניו יורק. בספטמבר 1976 זכה במשותף עם אנטולי ליין בתחרות ארצות הברית הפתוחה בפיירפאקס, וירג'יניה.
בשנת 1978 ניצח בתחרות במקסיקו סיטי. בשנת 1979 הוא שיחק בתחרות בינאזורית (שלב בתהליך העפלה לקרב נגד אלוף העולם) וחלק את המקום ה-10–11. שמקוביץ' המשיך להשתתף בתחרויות עד לסוף שנות ה-90 של המאה ה-20.
הוא חיבר ספרים בתחום תאוריית השחמט (אנ').
שמקוביץ הלך לעולמו ב-22 באפריל 2005 בברוקלין.
לאוניד שמקוביץ' באולימפיאדת השחמט

בשנת 1980 השתתף לאוניד שמקוביץ' באולימפיאדת שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
|  1980 | 2 עת | ארצות הברית | 2515 | 4 מ-7 | 2+ 4= 1- | 57.1 | 4 קבוצתי, 11 אישי |
הערות שוליים

↑  חדשות מעולם השחמט, על המשמר, 22 ביוני 1951
↑  נפתחה האליפות ה-21 של ברית המועצות, דבר, 12 בפברואר 1954
↑  נבחרת ר.ס.ס.ס.ר אלופת ברית המועצות, דבר, 18 בנובמבר 1955
↑  נפתחה האליפות ה-23 של בריה"מ, דבר, 13 בינואר 1956
↑  קונגרס פידה, למרחב, 8 באוקטובר 1965
↑  השחמטאי רב־אמן שמקוביץ עומד לעלות לישראל, מעריב, 11 באוקטובר 1974
ישראל קיבלה עוד רב־אמן, מעריב, 18 באוקטובר 1974
↑  24 ישראלים במד־כושר הבין־לאומי, דבר, 24 בינואר 1975
↑  הפתעות בליגה, מעריב, 31 בינואר 1975
↑  שמקוביץ וגיטרמן ניצחו במשותף באליפות השח, מעריב, 17 במרץ 1975
↑  שמקוביץ' במקום הראשון באליפות הפתוחה בקנדה, דבר, 5 באוגוסט 1975
↑  מרכז הנוער ת"א בראש הליגה הלאומית, דבר, 12 במרץ 1976
↑  ארה"ב, דבר, 10 בספטמבר 1976
↑  Shamkovich, Leonid - Men's Chess Olympiads, באתר אולימפבייס (באנגלית)
| --- | --- |
בקרת זהויות :  NLI: 987007267957805171  BIBSYS: 90066942  CiNii: DA11391293  GND: 1131193814  ISNI: 0000 0000 8421 0021  LCCN: n82020302  NDL: 00679202  NTA: 068522622  SNAC: w6333r1g  VIAF: 6270565   WorldCat (עם VIAF): 6270565 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
לואיש פיגו

לוּאִיש פִילִיפֵה מַאדֵיירַה קַאֵירוּ פִיגוּ (בפורטוגזית: Luís Filipe Madeira Caeiro Figo; נולד ב־4 בנובמבר 1972 בליסבון, פורטוגל) הוא כדורגלן עבר פורטוגלי ששיחק בתפקיד קיצוני ימני. פיגו הוא שיאן ההופעות לשעבר של נבחרת פורטוגל עם 127 הופעות רשמיות.
קריירה

פיגו הצטרף בגיל שמונה לספורטינג ליסבון, והפך עד מהרה למוביל דור הזהב של פורטוגל, לצד פאולטה ורוי קושטה, עמם זכה באליפות אירופה לנוער ב-1989 ובגביע העולמי לצעירים ב-1991. את הופעת הבכורה שלו בנבחרת הבוגרת ערך בגיל 17.
בגיל 23 עבר לקבוצת ברצלונה שם שיחק עד שנת 2000, אז עבר במפתיע לריאל מדריד, מעבר אשר גרם לאיבה כלפיו משום היריבות השוררת בין הקבוצות. החוזה עליו חתם בריאל מדריד היה חסר תקדים והיווה פריצת דרך בתחום חוזי הכדורגל, משום שהיה הראשון שנכללו בו סעיפים שיכניסו לקבוצה כסף מחוזי פרסום של השחקן עם חברות אחרות ללא קשר לקבוצה. על חוזה כזה הוחתם מאוחר יותר גם דייוויד בקהאם, אף הוא שחקן ריאל מדריד לשעבר. בתחילת עונת הכדורגל 2005/06 עבר פיגו לקבוצת אינטר מילאנו האיטלקית.
במונדיאל 2006 פיגו שותף ב-7 משחקים, בהם בישל שלושה שערים. הוא הוביל כקפטן את נבחרת פורטוגל למקום הרביעי המכובד, ובתום הטורניר הודיע על פרישה מנבחרתו יחד עם עמיתו, פאולטה.
בסוף עונת 2008/2009, לאחר זכייתה של אינטר באליפות איטליה, ב-31 במאי 2009, הודיע פיגו על פרישה ממשחק פעיל.
כיום פיגו הוא שגריר אינטר בכנסים מסוימים ובהגרלות לגביעים.
סטטיסטיקות קריירה

| מועדון | עונה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- |
| ספורטינג ליסבון | 1989/1990 | 3 | 0 | — | — | — | — | 3 | 0 |
| ספורטינג ליסבון | 1990/1991 | 3 | 0 | — | — | — | — | 3 | 0 |
| ספורטינג ליסבון | 1991/1992 | 34 | 1 | 7 | 0 | 2 | 0 | 43 | 1 |
| ספורטינג ליסבון | 1992/1993 | 32 | 0 | 8 | 1 | 2 | 0 | 42 | 1 |
| ספורטינג ליסבון | 1993/1994 | 31 | 8 | 1 | 0 | 3 | 0 | 35 | 8 |
| ספורטינג ליסבון | 1994/1995 | 34 | 7 | 7 | 3 | 2 | 0 | 43 | 10 |
| ספורטינג ליסבון | סה"כ | 137 | 16 | 23 | 4 | 9 | 0 | 169 | 20 |
| ברצלונה | 1995/1996 | 35 | 5 | 8 | 1 | 10 | 3 | 53 | 9 |
| ברצלונה | 1996/1997 | 36 | 4 | 9 | 2 | 8 | 1 | 53 | 7 |
| ברצלונה | 1997/1998 | 35 | 5 | 4 | 0 | 7 | 1 | 46 | 6 |
| ברצלונה | 1998/1999 | 34 | 7 | 10 | 1 | 6 | 1 | 50 | 9 |
| ברצלונה | 1999/2000 | 32 | 9 | 2 | 0 | 13 | 5 | 47 | 14 |
| ברצלונה | סה"כ | 172 | 30 | 33 | 4 | 44 | 11 | 249 | 45 |
| ריאל מדריד | 2000/2001 | 34 | 9 | 1 | 0 | 14 | 5 | 49 | 14 |
| ריאל מדריד | 2001/2002 | 28 | 7 | 6 | 1 | 10 | 3 | 44 | 11 |
| ריאל מדריד | 2002/2003 | 33 | 10 | 1 | 0 | 15 | 2 | 48 | 12 |
| ריאל מדריד | 2003/2004 | 36 | 9 | 8 | 3 | 11 | 1 | 55 | 13 |
| ריאל מדריד | 2004/2005 | 33 | 3 | 0 | 0 | 10 | 4 | 43 | 7 |
| ריאל מדריד | סה"כ | 164 | 38 | 16 | 4 | 60 | 15 | 239 | 57 |
| אינטר מילאנו | 2005/2006 | 34 | 5 | 2 | 0 | 8 | 1 | 45 | 6 |
| אינטר מילאנו | 2006/2007 | 32 | 2 | 7 | 1 | 7 | 0 | 47 | 3 |
| אינטר מילאנו | 2007/2008 | 17 | 1 | 2 | 0 | 3 | 0 | 21 | 1 |
| אינטר מילאנו | 2008/2009 | 22 | 1 | — | — | 3 | 0 | 17 | 1 |
| אינטר מילאנו | סה"כ | 105 | 9 | 11 | 1 | 21 | 1 | 132 | 11 |

| סה"כ בקריירה | סה"כ בקריירה | 577 | 93 | 83 | 13 | 134 | 27 | 789 | 133 |
תארים

כדורגלן השנה בעולם: 2001
כדור הזהב: 2000
פרס דון בלון לזר המצטיין בליגה הספרדית: 1999, 2000, 2001
הגביע הפורטוגלי: 1995
הסופר קאפ הספרדי: 1996
אליפות ליגת העל הספרדית: 1998, 1999
גביע ספרד: 1997, 1998
גביע המחזיקות: 1997
הסופר קאפ האירופאי: 1997
אליפות אירופה: 2002
אליפות ליגת העל הספרדית: 2001, 2003
הסופר קאפ הספרדי: 2001, 2003
גביע בין יבשתי: 2002
הסופר קאפ האירופי: 2002
גביע סנטיאגו ברנבאו: 2000, 2003
אליפות סרייה א': 2006, 2007, 2008, 2009
הגביע האיטלקי: 2005, 2006
הסופר קאפ האיטלקי: 2005, 2006